EDITORYAL 


Marcos noon at ngayon: 
papet, pasista at pahirap sa bayan 


alinaw na malinaw sa sambayanang Pilipino na si Ferdinand Marcos 

Jr, kasalukuyang hepe ng papet na estado, ay walang pinag-iba sa 

ama niyang noo'y diktador: kapwa sila papet, pasista, korap at pa- 
hirap, at walang malasakit sa kapakanan ng bayang gutom at nagdurusa. 


Ang mga dahilang ito ang nag- 
buklod at nagtulak sa taumbayan na 
mag-alsa sa EDSA mahigit tatlo't 
kalahating dekada na ang lumipas. 
Ito rin ang nagbubuklod sa kanila 
ngayon na lumaban para isulong at 
ipagtanggol ang kanilang mga kara- 
patan at kagalingan, at ang kanilang 
hangarin para sa tunay na pamban- 
sang kalayaan at demokrasya. Tulad 
ng amang diktador, gamit ni Marcos 
Jr ang pinakabulok at pinakabuktot 
na mga paraan ng naghaharing uri 
sa pagpapatakbo sa batbat sa krisis 


na sistemang malakolonyal at ma- 
lapyudal sa Pilipinas. 

Sunud-sunuran si Marcos Jr sa 
mga dayuhang kapangyarihan at wala 
ni katiting na dangal sa ginagawang 
pagsuko ng kasarinlan at kapakanan 
ng bansa sa mga dayuhang kapang- 
yarihan, laluna sa US at China. 

Mga patakarang neoliberal na si- 
nimulan ng kanyang ama noong de- 
kada 1970, ang ipinatutupad ngayon 
ni Marcos Jr. Itinutulak niya ang to- 
do-largang liberalisasyon sa pamu- 
muhunan at importasyon sa ngalan 
ng "lubos na pagbubukas ng pintu- 
an." Ibinibigay lahat ng pabor at pa- 
ngako sa dayuhang malalaking kapi- 
talista, laluna ang mababang pasa- 

hod sa mga manggagawa at hindi 
pagsingil ng buwis. Ibinibigay rin sa 
mga dayuhang kapitalista ang lubos 
na kalayaang kamkamin ang lupa ng 
mga magsasaka at minoryang ma- 
mamayan, at dambungin ang yaman 
sa mga bundok, ilog at karagatan. 
Ilang dekada nang winawasak 
ng mga patakarang ito ang kabuha- 
yan ng mamamayan, ang lokal na 
produksyon at ekonomya ng Pilipi- 
nas. Sa ngalan ng liberalisasyon sa 
importasyon, hinayaang tumambak 
ang mga dayuhang kalakal sa bansa 
at daganan ang lokal na produksyon, 
laluna sa agrikultura. Hindi na halos 
makahinga ang masang magsasaka 
dahil sa dami ng imported na bigas, 
iba't ibang gulay, sibuyas, bawang, 
at maging asin. Sa 
ngalan ng dere- 


gulasyon, binigyang-laya ang mga 
burges komprador na malalaking ko- 
mersyante, at importer at ismagler 
(na karaniwa'y parehong mga tao o 
pamilya lang din) para sobra-sobrang 
patungan ang presyo ng mga bilihin. 

Sa nagdaang halos apat na de- 
kada, tuluy-tuloy na nabulok at la- 
long umatras ang produksyon sa Pi- 
lipinas at lalong nilumpo ang eko- 
nomya ng bansa. Pinalalabas na 
"kaunlaran" ang dayuhang pamu- 
muhunan sa mga "export processing 
zone" kahit hindi naman ito nagpa- 
paunlad sa lokal na ekonomya. 
Upang punuan ang pirmeng kakula- 
ngan ng salapi dahil sa hindi pantay 
na dayuhang pakikipagkalakalan, la- 
long sumalalay ang bansa sa dayu- 
hang pangungutang at pagpapadala 
ng mga manggagawang Pilipino sa 
ibayong dagat na tagapag-uwi ng 
dolyar sa bansa. Taun-taon, aabot 
sa sangkapat ng badyet ng bansa 
ang napupunta sa pagbabayad-u- 
tang, na hindi naman pinakinaba- 
ngan ng taumbayan. 

Gaya ng baluktot na prayoridad 
ng kanyang ama at ng mga sumunod 
na reaksyunaryong gubyerno, ku- 
lang na kulang ang inilaang badyet 
ni Marcos Jr sa kalusugan, eduka- 
syon at iba pang serbisyong panlipu- 
nan. Sa kabilang panig, palaki na- 
man nang palaki ang pondong 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


winawaldas sa Armed Forces of the 
Philippines (AFP) para bumili ng mga 
helikopter at eroplanong pandigma, 
gayundin ng mga bomba, bala at iba 
pang kagamitang pandigma na ga- 
gamitin para supilin, takutin at gu- 
puin ang paglaban ng sambayanan. 
Ang deklarasyon ni Marcos Jr na 
"kaibigan ng lahat" katunaya'y pata- 
karan ng pagpapaalipin sa lahat. Sa 
kongkreto, sinang-ayunan niya kama- 
kailan ang plano ng gubyerno at mili- 
tar ng US na magtayo ng karagda- 
gang lima pang base militar sa loob ng 
mga kampong militar ng AFP sa Ca- 
gayan, Isabela at Palawan. Plano ng 
US na gamitin ang mga ito para mag- 
istasyon ng mga tropa at magpwesto 
ng mga misayl na itututok sa China. 
Pumayag din si Marcos na magkaroon 
ng diumano'y pinagsanib na pagpa- 
patrulya ang mga barkong pandigma 
ng US at mga pwersa ng AFP. Ang 
mga hakbanging ito ay bahagi ng 
estratehiyang militar ng US na gami- 
tin ang Pilipinas, pati na ang Japan, 
South Korea, Taiwan, at iba pang 
bansa, na lunsaran upang magamit sa 
pang-uupat ng gera sa China, katulad 
ng ginawa nitong paggamit sa Ukrai- 
ne para gerahin ang Russia. 
Samantala, mistulang tuod si 
Marcos na walang ginagawa sa ha- 
rap ng patuloy na paggamit ng Chi- 
na sa pitong pasilidad militar na 

marami'y itinayo nito sa loob ng te- 
ritoryong pandagat ng Pilipinas. 
Malala pa, inimbitahan ni Marcos 
ang Chinese Construction and Com- 
munication Corporation, isang kum- 
panyang pag-aari ng gubyerno ng 
China na bantog sa panunuhol at 
korapsyon. Kabilang ito sa mga 
kumpanyang imbwelto sa malawa- 
kang paninira sa karagatan ng Pili- 
pinas. Inanyayahan ni Marcos na 
palawakin ang operasyon ng kum- 
panyang ito sa Pilipinas, kapalit ng 
dagdag na pautang mula sa China. 

Tulad noong panahon ng dikta- 
durang Marcos, nakasusulasok rin 
ngayon ang baho ng korapsyon. Bu- 
kod sa pagtanggap ng suhol sa mga 
dayuhang kumpanya, nabunyag ka- 
makailan na imbwelto rin si Marcos 
Jr sa malakihang ismagling, na ang 
iba'y kilalang kamag-anak ng asa- 
wang si Liza Araneta. Pinagmamadali 
rin ni Marcos ang pagbubuo ng Ma- 
harlika Investment Fund para mapa- 
sakamay ang daan-daang bilyong 
pondo ng gubyerno at ilagay sa mga 
pinapaburan niyang mga negosyo. 

Habang lalong tumitindi ang pag- 
kapapet ni Marcos Jr, ang korapsyon 
at pagpapahirap sa bayan, lalo ring 
lumulupit at sumisidhi ang brutalidad 
ng gera ng reaksyunaryong estado 
laban sa sambayanan. Sa tulak din ng 
among imperyalistang US, papalupit 
ang isinasagawang kampanya ng AFP 
at Philippine National Police (PNP) sa 
pagsupil sa sambayanan. Sinlupit 
noong batas militar ni Marcos ang 
pampulitikang panunupil at kontra- 
insurhensya ngayon. Malawakan at 
walang pakundangan ang pagyurak 
sa mga karapatang-tao at interna- 
syunal na makataong batas. 

Tulad sa ilalim ni Marcos Sr, 
subsob sa lusak at hirap ang masang 
manggagawa, magsasaka at buong 
sambayanan sa ilalim ni Marcos Jr, 
habang lumalangoy naman sa luho 
at karangyaan ang mga asendero, 
malalaking burgesyang komprador 
at dayuhang malalaking kapitalista. 
Sa harap ng dinaranas nilang pang- 
aapi at pagsasamantala, malinaw na 
walang ibang landas para sa mama- 
mayan kundi ang landas ng rebo- 
lusyonaryong paglaban. [26] 

Pagdiriwang at pagsasanay ng BHB, 
inilunsad sa Western Samar 


O: kabila ng pasistang mga atake ng Armed Forces of the Philippines 
(AFP) at nakapokus na operasyong militar sa mga bayan ng Samar, pa- 
tuloy na nakapagpupunyagi ang mga yunit ng hukbong bayan sa prubinsya. 
Nakapaglunsad ang BHB ng mga pagdiriwang at iba pang aktibidad noong 


huling kwarto ng 2022. 


Noong Disyembre 25, 2022, 
nagsama-sama ang mga Pulang 
mandirigma ng BHB at mga kasapi 
ng rebolusyonaryong organisa- 
syong masa para ipagdiwang ang 
anibersaryo ng Partido at paranga- 
lan ang mga rebolusyonaryong 
martir. Naging sentro ng programa 
ang pag-alala sa mga dakilang ta- 
gumpay ng Partido sa isla sa naka- 
lipas na taon. 

Kinilala sa pagtitipon ang kaba- 
yanihan ng Dolores 22, ni Joel 
Arceo (Ka Divino) at iba pa. Nagsa- 
gawa rin ng tahimik na 21-gun salu- 
te bilang pagbibigay ng pinakama- 
taas na pagpupugay kay Kasamang 
Jose Maria Sison. 


Pagsasanay militar 

Noong huling linggo ng Oktubre 
2022, inilunsad ng BHB-Western 
Samar para palakasin ang kaka- 
yahan ng mga Pulang mandirigma 
sa mahigpit na pagsunod sa ku- 


mand, iba't ibang pormasyon at 
maniobrang pangkombat at depen- 
sa, at iba pa. 

Isa sa mga lumahok sa pagsa- 
sanay ang bagong rekrut na si Ka 
Rain, 20 anyos, at kasapi ng Kaba- 
taang Makabayan sa kanilang bar- 
yo. Itinaas ng pagsasanay ang kan- 
yang kumpyansa para humawak ng 
armas at lumaban sa kaaway. 

Naging matagumpay ang pag- 
sasanay sa kabila ng masamang la- 
gay ng panahon. Baon ng mga man- 
dirigma ang kanilang mga natutu- 
nan sa pagpapatupad ng kanilang 
mga gawain. Wika ni Ka Pander na 
siyang punong tagapagsanay, "Da- 
pat tayong mga Pulang mandirigma 
ay laging uhaw sa mga pag-aaral at 
pagsasanay dahil dito nahuhubog 
ang ating mga kakayanan at rebo- 
lusyonaryong diwa para sa higit 
pang pag-aambag sa kilusang mag- 
papalaya sa mamamayang Pilipi- 
no. [AB] 


Pulis sa Southern Panay, binigwasan ng BHB 


INIULAT NG BAGONG Hukbong Bayan (BHB)-Southern Panay ang mga arma- 
dong aksyong inilunsad nito sa nagdaang mga buwan laban sa salot na mga 
pwersa ng pulis at militar sa bahaging timog ng isla. 

Pinaputukan ng yunit ng BHB ang detatsment ng 2nd Platoon, 1st Iloilo 
Mobile Company ng pulis sa Barangay Mayang, Tubungan, Iloilo noong Peb- 
rero 1. Bago nito, pinaputukan ng hukbong bayan ang detatsment ng CAFGU 
sa Barangay Tubudan, San Remegio, Antique noong Enero 28. 

Samantala, noong Disyembre 11, 2022, inambus ng BHB ang pinagsanib 
na pwersa ng San Remegio Municipal Police Station at Antique Mobile Force 
na nag-ooperasyon sa Barangay Aningalan, San Remigio, Antique. Dalawang 


pulis ang nasugatan sa ambus. 


Sa isla ng Negros, napinsalaan ng BHB-Southwest Negros ang mga sun- 
dalo ng 15th IB sa isang engkwentro sa Sityo Malipayon, Barangay San Jose, 
Sipalay City noong Enero 18. Tatlo ang kumpirmadong napaslang sa 15th IB 


habang pito ang nasugatan. 


Pinaputukan naman ng BHB-North Negros ang detatsment ng CAFGU sa 
Barangay Bandila, Toboso, Negros Occidental noong Enero 31. 

Planong ehersisyong 
militar ng US at Pilipinas 
sa Ilocos, binatikos 


KINUNDENA NG National De- 
mocratic Front-Ilocos ang pla- 
nong paglulunsad ng ika-38 
Balikatan Exercises ng mga 
sundalong Pilipino at Amerika- 
no sa Ilocos Norte sa darating 
na Abril 24-27. Nakatakda 
itong lahukan ng 16,000 mga 
sundalo, ayon sa paunang mga 
balita. 

Ayon sa NDF-Ilocos, ikala- 
wang ehersisyong militar na 
itong ilulunsad sa Ilocos Norte. 
Naunang isinagawa ang pinag- 
sanib na pagsasanay ng Philip- 
pine Marines at US Marines sa 
Currimao at Laoag City noong 
Hunyo 2022. 

Sa pahayag ni Col. 
Michael Logico, na mamumuno 
sa naturang ehersisyong mili- 
tar, itinakda nito ang Bara- 
ngay Bayog, Burgos bilang "o- 
perational area" sa gagawing 
ehersisyo. Ang baybayin ng 
Bayog ay magagamit bilang 
coastal air defense site. Dito 
rin isasagawa ang live fire 
exercises upang subukan ang 
mga bagong kagamitang pan- 
digma ng US. 

Paninindigan ng NDF- 
Ilocos, isasapanganib nito 
ang mamamayang Ilocano at 
yuyurak sa soberanya ng Pili- 
pinas. Nagbabala rin sila sa 
panganib na idudulot ng 
ehersisyo sa kalikasan kabi- 
lang ang posibleng pagkasira 
ng mga coral reef sa karaga- 
tan ng lugar. Anito, 
isasapanganib laluna ng live 
fire exercises. ang mga 
komunidad ng mga mangi- 
ngisda at magsasaka. 

Ang US-RP Balikatan 
Exercises ay nakabalangkas sa 
tagibang na Mutual Defense 
Treaty at Visiting Forces Ag- 
reement. Dagdag sa Ilocos 
Norte, may mga bahagi itong 
ilulunsad sa Fuga, Calayan at 
Batanes. 


Paglago ng GDP, “malayo sa sikmura" 


H indi ramdam ng mamamayan, laluna ng mahihirap, ang ipinagmamalaki 
ni Ferdinand Marcos Jr na 7.6% na paglago noong 2022 ng gross domes- 
tic product (GDP o lokal na produksyon) ng Pilipinas. Ayon sa grupong Kada- 
may, “malayo sa sikmura” ng maralitang Pilipino ang ipinagdiriwang na 
“pag-unlad” ni Marcos Jr. Hindi sila umaasang matutugunan ng “byaherong 


pangulo” ang kanilang kumakalam na tiyan. 


Kinutya ng mga maralita ang 
paghahari ni Marcos Jr bilang “gu- 
tom era.” Ayon mismo sa estadisti- 
ka ng estado, lumaki tungong 20 
milyon (nadagdagan ng 2.3 milyon) 
ang mahihirap noong 2022. Pinaka- 
marami ang dumanas ng gutom sa 
pagitan ng Oktubre at Disyembre 
noong nakaraang taon dulot ng 
nagtaasang presyo ng mga bilihin. 

“Flash in the pan” o isang ba- 
gay na mabilis lamang dumaan at di 
na mauulit ang tawag ng Ibon 
Foundation sa ipinagmamayabang 
na paglago ng GDP. “Rebound” o 
bwelo lamang ito mula sa matinding 
pagbagsak ng ekonomya na idinulot 
ng mahihigpit na lockdown sa pana- 
hon ng pandemya. Tiyak na magka- 
karoon ng matarik na pagbulusok 
ngayong taon, ayon sa institusyon. 

Niloloko lamang ng gubyerno 
ang publiko kaugnay sa paglago, 
ayon sa Ibon. Gusto lamang nitong 
ibida ang kunwa'y “mahusay na 
pagtitimon” ni Marcos Jr sa eko- 
nomya. Sa aktwal, hindi ito magta- 
tagal dahil nasagad na ang “pagla- 
go” mula sa makasaysayang 9.5% 
na pagbagsak ng lokal na produk- 
syon noong 2020. “Babalik na ito 
(ekonomya) sa dating padron ng 
mabagal na paglago bago magpan- 
demya.” 

Katunayan, nagsimula na ang 
pagbagal sa ikaapat na kwarto ng 
2022 kung saan lumago nang 7.2% 
ang ekonomya, pinakamabagal sa 
buong 2022. Ang ipinagmalaking 
“revenge spending” o pagtaas ng 
paggasta ng mga pamilya (household 
consumption) ay tumumal na mula 
pa pangalawang kwarto ng taon. 
Walang bwelo ang paggasta 
kahit noong Kapaskuhan. 


Samantala, pangatlong == 


taon nang bagsak ang pro- 


4 


duksyon sa agrikultura. Ayon mismo 
sa datos ng estado, negatibo o nasa 
-0.1% ang paglago ng lokal na agri- 
kultura noong 2022. Bago nito, ku- 
mitid ang produksyon sa sektor 
nang -1.796 (2021) at -1.296 (2020). 
Kahit noong 2019, di signipikante 
ang paglago ng agrikultura (0.396). 
Sa magkasunod na tatlong taon, 
bagsak ang pananim at pangisda. 
Bahagyang tumaas ang produksyon 
ng livestock (1.9%) pero hindi ito sa- 
pat para batakin pataas ang tantos 
ng pag-unlad ng buong sektor. 


Di solusyon sa krisis 

Hindi mareresolba ang pangma- 
talagan krisis sa ekonomya ng Pili- 
pinas sa pamamagitan ng Philippine 
Development Plan (PDP) 2023- 
2028, ang programa sa ekonomya ni 
Ferdinand Marcos Jr. Tinawag ng 
Ibon ang plano na “lipas na” ang 
balangkas nito. 

Ang PDP na ito, ayon sa institu- 
yon, ay pang-siyam na sa mga 
“programang pangkaunlaran” mula 
sa panahon ng dik- fiS, 
tadurang Marcos. QF 
Mula noon hang- 

gang sa kasalukuyan, nakatuon ang 
mga programang ito sa pagpapatu- 
pad ng mga reporma para sa “ma- 
layang kalakalan.” Ang ibig lamang 
sabihin nito ay magpapatuloy ang 
nakatuon-sa-eksport na produk- 
syon habang nagkukumahog ang 
reaksyunaryong estado na makaa- 
kit ng dayuhang pamumuhunan. 

Inilahad ng Ibon ang datos ng 
estado na nagsasabing lumaki ang 
bahagi ng produksyong pang- 
eksport mula 1696 ng GDP noong 
dekada 1980 tungong 4096 noong 
dekada 2000. Anim na beses na- 
mang lumaki ang dayuhang pamu- 
muhunan mula dekada 1980 (5% ng 
GDP) tungong 29% sa kasalukuyan. 

Sa harap nito, pabagsak ang 
padron ng pagmamanupaktura at 
agrikultura mula pa dekada 1950. 
Gayundin, papaliit ang bilang ng ini- 
empleyo nitong mga manggagawa. 

Lalong ilulugmok ng PDP 2022- 
2028 ang bansa sa matinding krisis. 
Ito ay dahil nakabalangkas ang pla- 
no sa patakarang globalisasyon na 
sanhi ng malawakang kawalan ng 
trabaho, kahirapan at kawalan ng 
pag-unlad sa nakaraang apat na 
dekada. 

Imbes na paunlarin, patuloy na 
papatayin ng rehimen ang produk- 
tibong mga sektor ng ekonomya, 
partikular ang agrikultura, sa pa- 
mamagitan ng walang sagkang im- 
portasyon. Wala itong ibibigay na 
suporta kahit sa kasalukuyang pro- 
duksyon. 

Katulad ng mga plano sa eko- 
nomya ng nagdaang mga reak- 
syunaryong rehimen, walang 
itong balak na igawad sa mga 
manggagawa ang nakabubu- 
hay na sahod at programa 
m para sa reporma sa lupa, 
pagtataas ng presyo sa 
pagbili ng mga produktong 
pang-agrikultura ng mga 
Hi magsasaka at iba pang ki- 
nakailangang reporma pa- 
ra iangat ang buhay at ka- 
buhayan ng mayorya ng 
mga Pilipino. a? 

NDFP consultant at 4 pa, di makatarungang inaresto 


D i makatarungang inaresto ng mga sundalo at pwersa ng Criminal Investi- 
gation and Detection Group (CIDG) ang konsultant ng National Democra- 
tic Front of the Philippines (NDFP) para sa usapang pangkapayapaan na si Ru- 
ben Saluta, 75, at kanyang asawa at kapwa rebolusyonaryong si Presentacion 
Cordon Saluta, 63, kasama si Yvonne Losaria sa kanilang tinutuluyang bahay 
sa Doña Soledad, Barangay Labangal, General Santos City noong Enero 30. 


Inaresto si Saluta batay sa ga- 
wa-gawang mga kaso ng pagpatay 
habang si Presentacion at Losaria 
ay sinampahan ng mga kasong re- 
belyon. Dagdag dito, pinalalabas ng 
mga pwersa ng estado na nakuha sa 
kanila ang anim na matataas na ka- 
libreng armas, mga bala at iba pang 
gamit militar. Si Saluta ay matanda 
na at mayroong chronic pulmonary 
disease. Parehong may hypertension 
siya at ang kanyang asawa. 

Sa Baguio City, inaresto ng mga 
pulis si Jennifer Awingan, isang ka- 
tutubo ng Kalinga at myembro ng 
Cordillera Peoples Alliance (CPA) sa 
kanyang bahay sa Barangay Pinsao 
Proper noong Enero 30. Sinampahan 
siya, kasama ang walo pang iba, ng 
gawa-gawang kasong rebelyon sa 
rehiyon ng Cordillera at Ilocos. 

Kabilang sa mga kinasuhan sina 
Windel Bolinget at Steve Tauli, kap- 
wa mga upisyal ng CPA, Sarah 
Abellon, Lourdes Gimenez, Florence 
Kang, mamamahayag ng Northern 
Dispatch na si Niño Oconer, at sina 
Jovensio Tangbawan at Salcedo Du- 
mayom Dappay Jr Hindi sila pwe- 
deng magpyansa sa mga kasong ito. 

Inaresto rin ng mga pulis ang 
unyonista at propesor ng UP Diliman 


A 


#SaveSibuyan. Pansamantalang napatigil noong Pebrero 4 ng 
mga residente ng Sibuyan Island sa Romblon ang iligal at 
mapangwasak na pagmimina ng Altai 
Corporation matapos ang halos 2-linggong barikadang bayan. 
Nanaig ang mamamayan kahit marahas na binuwag ang barikada 


noong Pebrero 3. 


Kampuhan sa Bacolod. Nagdaos ng 2-araw na kampuhan ang 
mga magsasaka ng Negros sa harap ng Department of Agriculture 
sa Bacolod City noong Enero 30-31 para igiit ang pagresolba sa 
maraming kaso ng sigalot sa lupa sa isla. Habang nasa kampuhan, 
nagsagawa ng pakikipagdayalogo ang mga magsasaka sa mga 


upisyal ng DAR. 

na si Prof. Melania Flores noong 
Pebrero 6. Sinampahan siya ng 
kasong "paglabag sa Social Security 
Law." Ayon sa mga grupo, 
panggigipit ito sa mga aktibista at 
progresibong personahe. 

Samantala noong Enero 30, 
isinapubliko. ng Anti-Terrorism 
Council (ATC) ang pagtatalagang 
"terorista" kay Dr. Natividad 
Castro, kilalang duktor na piniling 
magsilbi sa mga komunidad ng Lu- 
mad at magsasaka sa Mindanao. 
Ang ATC ay kapulungang nilikha sa 
bisa ng Anti-Terror Law. 

Tangkang pagmasaker. Napa- 
tay si Danny Malinao sa tangkang 
pagmasaker ng 3rd Special Forces 
Battalion sa limang magsasaka sa 
Sityo Emerald, Diatagon, Lianga, 
Surigao del Sur noong Enero 24. 
Ang lima ay nag-aani ng gulay nang 
paulanan ng bala ng mga sundalo. 
Pinalabas ng 3rd SFB na isang 
engkwentro sa hukbong bayan ang 
naganap. 

Paglabag sa makataong batas. 
Nadakip ng mga sundalo ng 85th IB 
ang sugatang Pulang mandirigmang 
si Jose dela Cruz o Ka RC matapos 
ang isang labanan sa Barangay Hu- 
yon-uyon, San Francisco, Quezon 

noong Enero 29. Ipinaparada siya na 
parang isang tropeyo imbes na kila- 
lanin bilang bihag ng digma at gamu- 
tin ang kanyang mga sugat. 

Atake sa mga komunidad. Ni- 
lusob ng halos 200 sundalo ng 62nd 
IB ang Barangay Amuntay, Binalba- 
gan, Negros Occidental at mga ba- 
rangay ng Talaon, Aya at Cansu- 
mandig sa La Libertad, Negros Ori- 
ental mula Enero 21 hanggang 27. 
Naitala dito ang iba't ibang kaso ng 
paglabag sa karapatang-tao. 

Sa bayan ng La Libertad, tatlong 
beses na sapilitang pinasok at hina- 
lughog ng mga sundalo ang bahay ng 
matatandang mag-asawang sina 
Marting at Roama Pedro sa Bara- 
ngay Amuntay noong Enero 22 at 23. 
Sa Barangay Aya, niransak at giniba 
ng militar ang bahay ni Dongkoy Pa- 
hayahay noong Enero 26. Pinasok din 
ang bahay ng mag-asawang Pecore 
sa Sityo Mabato, Barangay Talaon. 

Noong Pebrero 2, binantaang 
pupugutan ng ulo ng 79th IB ang 
mga magsasakang sina Rex 
Lumayno at Eric Opinggo sa Sityo 
Odiong, Barangay Bandila, Toboso, 
Negros Occidental habang iligal na 
nakadetine. 

Samantala, niransak ng mga 
sundalo ang bahay ni Toto Palay sa 
parehong barangay kamakailan 
lamang at binantaang bobombahin 
ito. 

Noong Enero 7, binantaan ng 
militar ang sibilyang si Wendel 
Pasinabo na pupugutan ng ulo. Œ 


Paggunita sa Masaker sa Mendiola. Nag- 
martsa sa Mendiola sa Maynila ang mga grupo 
ng magsasaka at iba pang demokratikong sek- 
tor noong Enero 22 para gunitain ang ika-36 
taong kawalan ng hustisya sa mga biktima at 


kawalan pa rin ng tunay na reporma sa lupa. 


Ibasura ang EDCA, MDT. Nagprotesta ang 
mga grupo na kaanib ng Bayan noong Pebrero 
2 sa Quezon City para tutulan ang pagbisita ni 
US Defense Sec. Lloyd Austin na naglalayong 
pabilisin at paramihin ang patatayo ng mga ba- 


se militar ng US sa Pilipinas. 


Karapatan ng mga manggagawa, ipagtanggol! 


S inabayan ng iba't ibang aktibidad ng mga unyon, asosasyon at samahan 
ng mga manggagawa ang isinagawang High Level Tripartite 

Mission (HLTM) ng International Labour Organization (ILO) sa 
Pilipinas noong Enero 23-26. Layon ng naturang misyon na im- 
bestigahan ang mga paglabag sa karapatan ng mga mangga- 


gawa sa bansa. 


Ang HLTM ay inilunsad matapos 
ipanawagan ng mga manggagawa 
noong 2019 na imbestigahan ang 
hindi bababa 380 kaso ng pag-atake 
sa mga unyonista, at organisador. 
Matapos ang mahigit dalawang 
taong pagtanggi ng rehimeng Du- 
terte na tanggapin ang HLTM, nai- 
tulak na matuloy ito ngayong taon. 

Sa tala ng Center for Trade 
Union and Human Rights 
(CTUHR), hindi bababa sa 56 
manggagawa ang pinatay sa ilalim 
ng rehimeng Duterte. Kabilang di- 
to ang mga kaso sa Davao de Oro, 
Negros Island, Bikol at Southern 
Tagalog. Samantala, dalawang or- 
ganisador ng mga manggagawa 
ang dinukot ng mga pwersa ng es- 
tado at hanggang ngayon ay hindi 
pa inililitaw. Mahigit 30 unyon 
ang biktima ng mga armadong 
pwersa ng estado at ng NTF-Elcac 
ng red-tagging, pananakot at sa- 
pilitang pagpapatiwalag mula sa 
kanilang sentrong unyon. 

Sa higit anim na buwan ni 
Marcos Jr sa poder, mayroon nang 
29 kaso ng pananakot at intimida- 
syon sa mga manggagawa, apat na 
kaso ng iligal na pag-aresto at pag- 
sampa ng gawa-gawang kaso. Nai- 
tala rin ang kaso ng pagdukot sa 
dalawang organisador ng mga 
manggagawa sa Cebu. Sa kasaluku- 
yan, 27 unyonista at tagapagtang- 
gol ng mga karapatan ng mangga- 
gawa ang nakakulong at humaharap 
sa mga gawa-gawang kaso. 


Pagkakaisa at pagkilos ng mga 
manggagawa 

Bago dumating ang upisyal ng 
ILO, isinagawa ng Kilusang Mayo 
Uno (KMU) ang mga konsultasyon 
sa mga manggagawa sa Visayas (I- 
loilo, Enero 5), Mindanao (Davao, 

Enero 7) at Luzon (La- 
guna, Enero 10). Pi- 
nagtibay sa mga pagti- 
tipong ito ang pakikipag- 
kaisa nila sa imbestiga- 
syon ng ILO. 

Kaugnay ng misyon, binuo ang 
All Philippine Trade Unions na kina- 
bibilangan ng pinakamalalaking 
sentrong unyon gaya ng KMU, Fe- 
deration of Free Workers, PSlink, 
Trade Union Congress of the Philip- 
pines, Partido Manggagawa, Buklu- 
ran ng Manggagawang Pilipino, 
Sentro ng mga Nagkakaisa at Prog- 
resibong Manggagawa, Unyon ng 
mga Manggagawa sa Agrikultura, 
All Workers Unity. 

Nagtipon din ang mga unyon ng 
mga kawani ng gubyerno at binuo 
ang All Philippine Public Service 
Unions para igiit ang karapatan sa 
pag-uunyon, benepisyo at pagbaba- 
sura sa kontraktwalisasyon. Nagsa- 
ma-sama dito ang hindi bababa sa 
12 pambansang sentrong unyon sa 
pampublikong sektor. 

Inilatag naman ng mga mang- 
gagawang pangkalusugan noong 
Enero 22 ang kanilang 10-puntong 
rekomendasyon para kilalanin at 
itaguyod ang kanilang mga karapa- 
tan. Iginiit naman ng mga guro na 
kilalanin ang kanilang karapatan sa 
pag-uunyon at dagdag-sweldo. 

Magkakasunod na protesta ang 
inilunsad ng mga grupo sa paggawa 
sa pambansang upisina ng De- 
partment of Justice at Department 
of Labor and Employment sa Mayni- 
la. Sa mismong araw ng pagsisimula 
ng ILO-HLTM noong Enero 23, sina- 
lubong ng pagkilos ng daan-daang 
mga manggagawa ang delegasyon 
nito sa Makati City. Nagprotesta rin 
ang mga manggagawa sa Bacolod 
City, Cebu City at Davao City. 

Rekomendasyon ng misyon 


Matapos ang imbestigasyon, 
itinulak ng ILO ang gubyerno ng Pi- 
lipinas na resolbahin ang maraming 
kaso ng ekstrahudisyal na pama- 
maslang sa mga manggagawa at 
pagdukot sa mga unyonista at or- 
ganisador. Anang misyon, "dapat 
bigyang prayoridad ang kriminal na 
imbestigasyon at...pagpapanagot." 
Maaari umano itong pangunahan 
ng isang komisyon na inirekomenda 
nitong buuin. 

Pinuna ng misyon ang pagdada- 
wit ng estado sa kilusang mangga- 
gawa sa insurhensya. Anila, ito'y 
labag sa batas at nagpapairal ng 
kultura ng kawalang pakundangan 
at tahasang lumalabag sa kanilang 
karapatang mag-unyon. 

Hinimok rin nito ang gubyerno 
ng Pilipinas na palakasin ang mga 
mekanismo ng mga ahensya ng 
gubyerno para tiyakin ang kagali- 
ngan ng mga unyon at protektahan 
ang mga karapatan sa pag-uunyon. 
Dapat umanong aksyunan ito ng 
gubyerno at magsumite ng ulat sa 
darating na Hunyo 5. 

Ikinalugod ng All Philippine 
Trade Unions ang pagkilala ng ILO 
HLTM sa mga dinaranas ng mga 
manggagawa at unyon sa bansa. 
Anito, palalakasin pa nila ang pag- 
kakaisa ng mga unyon at mangga- 
gawa para igiit sa gubyerno ang 
pagkilala sa kanilang mga karapa- 
tan, trabaho at sahod. Magbaban- 
tay sila hanggang sa araw na hini- 
ling ng ILO na mag-ulat ang gub- 
yerno sa kanila. [=] 

mapatino SAL ITA 


0,093 


lamang ang rehistradong 
guidance counselor para sa 
28 milyong estudyante. 


Pinagkunan: Department of Education 


582 milyon 


ang ipinangako ng US 


sa papet na rehimeng Marcos para 
"pabilisin" ang pagtatayo sa unang 
limang base militar nito sa Pilipinas 
alinsunod sa EDCA. 


[9 araw 


lamang ang kinailangan para ipawalangsala si 


Juan Jose Remulla Ill, anak ni Justice Sec. 
Jesus Crispin Remulla, sa kasong pagbebenta 
ng iligal na droga. 


PEBRERO 4, 1899 


sumiklab ang digmang 
Pilipino-Amerikano, 


nang paputukan sa San Juan ng kolonyal na 
mga sundalong Amerikano ang mga Pilipinong 
mandirigma kontra sa dayuhang mananakop. 

P155,929 


kada isa 
sobrang pinresyuhang mga kamera 
na binili ng DepEd, na kung bibilhin 
online o sa ordinaryong tindahan ay 
nagkakahalaga ng P21,999 lamang. 


Justicefor23Moro 


panawagan ng 
mamamayang Moro 


para sa mga Morong brutal na pinatay ng 
mga pulis sa palpak na operasyon ng SAF 
noong Enero 25, 2015 sa Mamasapano, 
Maguindanao. 


Pinagkunan: Moro Consensus Group 


6 na taon 


nang nakabilanggo si Sen. Leila de Lima 
sa parehong kaso, sa kabila ng kawalan ng 
ebidensya at pag-atras ng mga tumestigo 
laban sa kanya. 


2 milyon 


nagprotesta 
sa France 


laban sa panukalang pagpapataas sa 
edad ng pagreretiro mula 62 tungong 
64. 


Pauwiin ang inabusong mga migrante, 


labanan ang labor export policy 


[ sa si Sally sa mga migranteng manggagawa na kararating lamang mula sa 
Kuwait. Bago makauwi, ilang panahon siyang nanatili sa isang “shelter” o 
pasilidad ng embahada ng Pilipinas na itinayo para saluhin ang mga biktima 
ng human trafficking habang pinoproseso ang kanilang pag-uwi sa Pilipinas. 
Umuwi si Sally nang walang-wala, dahil ni minsan hindi siya sinahuran ng 


kanyang amo. 


Mahigit 400 migranteng ang na- 
sa mga shelter ng embahada ng Pili- 
pinas sa Kuwait, ayon kay Sally. Na- 
pakabagal ng proseso ng pagpapau- 
wi, aniya, at nagsisiksikan na pa- 
rang mga nakakulong na hayop ang 
mga migrante roon. Marami sa ka- 
nila ang nagkakasakit dahil sa di 
makataong kundisyon ng shelter. Li- 
ban sa mga nasa shelter, napakara- 
ming migranteng Pilipino pa ang na- 
sa mga kulungan ng Kuwait dahil sa 
paglayas nila sa kanilang mga amo 
at iba pang paglabag sa sistemang 
kafala. 

Humarap si Sally sa isang press 
conference ng grupong Migrante at 
mga taong simbahan noong Enero 
27 matapos lumabas ang balita 
tungkol sa brutal na pagpaslang sa 
isa na namang Pilipinang kasamba- 
hay noong Enero 18. Ginahasa at 
pinatay ng anak ng kanyang amo si 
Jullebee Ranara, 35-taong gulang. 
Sinunog at itinapon ang kanyang 
bangkay sa disyerto. 

Sa harap ng mga kamera at mik- 
ropono, kunwa'y todo-buhos ang su- 
porta ng estado, mula sa presidente 
hanggang sa Depatment of Migrant 
Workers at OWWA. Sa likod nito, li- 
bu-libo pang migranteng Pilipino ang 
pinabayaan ng estado sa brutal at di 
makataong mga kundisyon sa pag- 
gawa sa Middle East. Mula 2017, 
nakapagtala na ng 6,000 kaso ng 
pang-aabuso sa mga manggaga- 
wang Pilipino ang naitala sa Kuwait. 
Umaabot naman sa 126 ang pinatay 
na mga Pilipino dito mula 2016. 
Kabilang dito sina Joanna Daniela 
Demafelis (2018), Constancia Lago 


Dayag (2019), at Jeanelyn 
Villavende (2019). 

Ayon sa United Methodist 

Church, mula nang mabalita ang 
pagpatay kay Ranara, di bababa sa 
10 dating nagtrabahong kasamba- 
hay sa Kuwait na biktima rin ng 
panggagahasa ang dumulog sa kani- 
lang upisina. Nakauwi man silang 
buhay sa Pilipinas, ni isa sa kanila 
ay hindi nakatanggap ng anumang 
tulong mula sa gubyerno. 


Brutalidad at modernong 
pang-aalipin 

Sa taya ng grupong Migrante, 
umaabot sa 15 milyong Pilipino ang 
nasa ibayong dagat. Nagpapadala 
ang mga overseas Filipino workers 
(OFW) ng mga remitans na bumubuo 
sa 8.9% ng gross domestic product o 
GDP. Mayorya sa kanila ay 
kababaihan (59.6%) pero mas maliit 
ang kanilang naipadadalang remitans 
(44.4796) dahil madalas na mababang 
klase at barat ang kanilang sahod. 
Marami sa kanila ay mga kasambahay 
at ilan ay mga tagalinis o tindera. 

Sa Middle East, pinakamalaki 
ang bilang ng mga manggagawang 
Pilipino sa Saudi Arabia, kasunod sa 
United Arab Emirates, Kuwait at 
Qatar. Sa mga bansang ito, katulad 
sa lahat ng mga estado sa rehiyon 
liban sa Iraq, umiiral ang sistemang 
kafala. Kilala rin ang sistemang ito 
bilang "sponsorship system," kung 
saan pinapayagan ng estado ang 
mga indibidwal o kumpanya na di- 
rektang kumuha ng mga dayuhang 
empleyado. Sagot lahat ng nag- 
eempleyo ang gastos ng kontraktwal 
na manggagawa. Kapalit nito, ha- 
wak niya hindi lamang ang kabuha- 
yan, kundi pati ang buhay ng traba- 
hador. Bawal sa mga migranteng 
kontraktwal ang lumipat ng traba- 
ho, bawal rin sa kanya na basta- 

basta na lamang umalis o umuwi. 

Resulta ng sistemang ito, du- 
maranas ang mga migranteng 
manggagawa ng nakapababang sa- 
hod, di makataong kundisyon sa 
paggawa, samutsaring abuso at 
kahindik-hindik ng mga krimen. La- 
ganap ang karahasan laban sa ka- 
babaihang manggagawa, kabilang 
ang panggagahasa. Sa aktwal, 
nagsisilbing sistema ng modernong 
pang-aalipin ang kafala. 

Noong 2022, sa halos 6,000 kaso 
ng pangmamaltrato at abuso laban 
sa mga migranteng manggagawa na 
naitala sa PSA, 5,201 ay mula sa 
Middle East. Nasa 200 lamang sa 
mga ito ang nakasampa sa mga korte. 


Ibinebentang parang karne 

Hindi lamang ang sistemang 
kafala at kriminal at abusadong 
mga amo ang maysala sa kalunus- 
lunos na kalagayan ng mga 
kontraktwal na manggagawa sa la- 
bas ng bansa. Maysala rin ang 
reaksyunaryong estado ng Pilipinas 
na nagderegularisa sa proseso ng 
pagpapadala ng mga manggagawa 
at pagpapaubaya sa mga priba- 
dong ahensya ng paggawa ang 
pagmomonitor at pagtiyak sa kani- 
lang kagalingan. Ilang ulit na ring 
napatunayan ang kainutilan ng 
mga upisyal ng mga embahada ng 
gubyerno sa pagsalo sa mga mig- 
ranteng humingi ng saklolo. 

Pinakamalaking kasalanan ng 
estado ang labor export policy kung 
saan ibinebenta ang mga mangga- 
gawang Pilipino na “parang karne” 
sa internasyunal na merkado ng 
paggawa. Ginagawa ito ng estado 
para mahuthot ang maksimum na 
remitans na ipinadadala nila. Ayon 
sa Migrante, itinulak ng estado ang 
deregulasyon ng deployment para 
panatilihing “competitive” o ma- 
benta ang mga manggagawa. Anito, 
integrado sa patakarang ito ang 
pagtitiis ng mga kasambahay sa ka- 

Gen. Durante at 1001st IBde, berdugo ng Davao 


H indi naitanggi ng militar at pulis ang krimen ni Brig.Gen. Jesus Durante 
III, kumander ng 1001st IBde, matapos tumambad sa publiko ang ebi- 
densya na ipinapatay niya si Yvonne Chua-Plaze, isang babaeng negosyante. 
Mismong ang limang elemento ng 1001st IBde na sangkot sa pamamaslang 
ang nagturo sa kanya bilang utak ng krimen. Binaril si Chua-Plaza sa harap 
ng tinitirhan niyang bahay noong Disyembre 30, 2022. 


Liban kay Durante, pinangala- 
nan na sangkot sa krimen ang bise 
kumander niyang si Colonel Michael 
Licyayo at lima pang sundalo. Bago 
nito, inilabas ng mga kamag-anak at 
kaibigan ni Chua-Plaza ang mga pa- 
litan ng mensahe sa telepono sa pa- 
gitan niya at ni Durante, gayundin 
ang mga larawan ng negosyante na 
bugbog ang mukha at mga braso. Sa 
mga mensahe niya, tahasan niyang 
pinangalanan si Durante ang bu- 
mugbog sa kanya. 

Kabilang sa mga post ni Chua- 
Plaza ang banta na isisiwalat niya 


Mula sa pahina 8 
nilang kalagayan kung saan ipinag- 
kakasundo nito ang mga manggaga- 
wa kahit sa abusadong amo at ipi- 
napasa ang obligasyong serbisyo sa 
mga recruitment agency sa pana- 
hong sila'y ginigipit, minamaltrato o 
pinagtatangkaang patayin. 

Kada araw, mahigit 6,000 Pili- 
pino ang lumalabas ng bansa para 
magtrabaho. Habang papalaki nang 

ang tunay na kwento sa pagpaslang 
ng militar kina Menardo Villanueva 
(Ka Bok) at Chad Booc. Aniya, ma- 
raming siyang ebidensya sa ginawa 
mismo Durante kay Villanueva at 
Booc. Nilakipan niya ng larawan ng 
bangkay ni Ka Bok ang kanyang post 
at marami pa siyang katulad na la- 
rawan, aniya. 

Itinalaga si Durante bilang ku- 
mander ng 1001st IBde noong 
Agosto 2021, matapos siyang mag- 
silbing hepe ng Presidential Security 
Group ng noo'y presidente na si 
Rodrigo Duterte. Bago nito, nagsilbi 


papalaki ang kanilang bilang, papa- 
liit naman ang kapasidad at interes 
ng estado na protektahan sila. 
Binatikos ng Migrante ang pa- 
takaran ng labor export at nanawa- 
gan na ito'y ibasura. Sa halip na 
ibenta ang mga manggagawa, dapat 
kagyat na balangkasin ng estado 
ang sustenableng programa ng 
reintegrasyon sa mga manggagawa. 
Lubos na mapakikinabangan ng 


siya sa 1st Scout Ranger Battalion, 
at hepe rin ng Task Force Davao. 


Berdugong sinungaling 

Noong Pebrero 24, 2022, ipi- 
nagmalaki ni Durante ang pagpatay 
ng 1001st IBde sa mga gurong sina 
Chad Booc at Gelejurain Ngujo, ka- 
sama ang mga sibilyang sina Elgyn 
Balonga, Tirso Añar at Robert Ara- 
gon sa New Bataan, Davao de Oro. 
Ipinagdiinan ni Durante na napatay 
ang lima sa isang engkwentro, ga- 
yong itinanggi na ng lokal na yunit 
ng hukbong bayan na may naganap 
na sagupaan sa lugar. Lumabas sa 
awtopsiya sa bangkay ni Booc na 
sadya siyang pinatay. 

Si Durante rin ang nag-anunsyo 
sa mga kasinungalingang namatay 
sa mga engkwentro ang tatlong 
mga kadre ng Partido sa Southern 
Mindanao Region noong 2022. 

Isa rito si Villanueva na aniya'y 
napaslang sa Barangay Libudon in 
Mabini, Davao de Oro noong Enero 
5, 2022. Ang totoo, Disyembre 
2021 pa hawak ng 1001st IBde si 
Villanueva. Itinago at tinortyur si- 
ya bago siya paslangin at ilitaw na 
patay na. Pinatay rin ng mga ber- 
dugo si Sandra Reyes (Ka Kaye) na 
tinatayang nadakip kasabay ni Ka 
Bok. 

Isa pang karumal-dumal na ka- 
so ni Durante at ng 1001st IBde 
ang pagdukot, pagtago at kalauna'y 
sadyang pagpatay kay Ezequiel Da- 
guman (Ka Rey) noong Marso 
2022. [ab] 


bansa ang mga kasanayan at lakas- 
paggawa ng mga nars, titser, care- 
giver, at marami pang ibang napipi- 
litang magtrabaho sa ibang bansa. 
Kasabay nito, dapat kagyat na 
maiuwi ang lahat ng mga kontrak- 
twal na manggagawang nagdurusa 
ngayon sa ibang bansa at kamtin 
ang hustisya para sa lahat ng mga 
biktima ng pangmamaltrato, pang- 
aabuso at pamamaslang. [ab] 

Armadong paglaban sa Myanmar, umiigting 


U miigting ang armadong paglaban ng mamamayan ng Myanmar laban sa 
huntang militar habang papasok sa pangatlong taon ng brutal na pag- 


Ipinwesto ng kudeta na ito sa 
kapangyarihan si Gen. Min Aung 


hahari nito. 


Noong Pebrero 1, ibinalita na 
umabot sa 43 armadong pwersa ng 
hunta ang napatay sa mga rehiyon 
ng Mandalay, Sagaing at Magwe, sa 
loob lamang ng tatlong araw. 

Kabilang dito ang ilang kuman- 
der ng Tatmadaw na inambus sa 
haywey sa bayan ng Shwebo, rehiyon 
ng Sagaing, gamit ang mga landmi- 
ne. Sa panayam sa isa sa mga man- 
dirigmang nagsagawa ng ambus, gu- 
mamit sila ng mga landmine na sarili 
nilang gawa. Kahit pa delikado ang 
operasyon dahil kinailangan nilang 
dumikit sa kampo na lakas-batalyon, 
nagawa ng 11-kataong tim ang 
opensiba para pinsalain ang hunta. 
Labintatlong pwersa ng hunta ang 
napatay at anim ang nasugatan. 

Lima pang pwersa ng hunta sa 
bayan ng Ayadaw sa parehong rehi- 
yon ang napatay matapos bagsakan 
ng mga bomba ang kanilang tsek- 
poynt at detatsment gamit ang 
isang drone. Isang 4-kataong tim 


ang nagsagawa ng drone strike na 
nagbagsak ng walong bomba. Liban 
sa limang patay, 10 pwersa pa ng 
hunta ang nasugatan. 

Sa Sagaing pa rin, dalawang 
pwersa ng hunta ang napatay at ma- 
rami ang nasugatan sa tatlong mag- 
kakahiwalay na reyd sa detatsment 
at istasyon ng pulis. Dalawa pa ang 
napatay at marami rin ang nasuga- 
tan nang ambusin ng mga armadong 
mamamayan ang 60-kataong yunit 
ng Tatmadaw ng 18 landmine. 

Mga landmine din ang ginamit 
ng mga armadong mamamayan sa 
mga operasyon nito sa Magwe at 
Mandalay. 

Samantala, tusong pinalawig ng 
huntang militar ang paghahari nito 
nang karagdagang anim na buwan. 
Taliwas ito sa pangako nitong mag- 
dadaos ng eleksyon para muling itayo 
ang sibilyang gubyerno isang taon 
matapos magkudeta para agawin ang 
estado poder noong Pebrero 1, 2021. 


Parangal ng CPI (Maoist): Ka Joma, 
proletaryong internasyunalista 


BILANG PAGPAPARANGAL at pagkilala sa mga ambag ni Kasamang Jose 
Maria Sison sa internasyunal na kilusang komunista, pinangunahan ng 
Communist Party of India (Maoist) ang "Araw ng Paggunita kay Kasamang 
Joma" noong Enero 16. Nagtipon ang mga kasapi ng CPI (Maoist), mga 
mandirigma ng People's Liberation Guerilla Army (PLGA) at mga kasapi ng 
rebolusyonaryong organisasyon sa India para gunitain si Ka Joma. 

Bitbit ang malalaking pulang balatengga, mga plakard at pulang 
bandila, nagmartsa ang daan-daang mamamayan at mga mandirigmang 
Indian sa isang hindi tinukoy na komunidad. Karamihan sa kanila ay mga 
katutubo ng India at pami-pamilyang mula sa komunidad ng baseng 
masa ng PLGA at CPI (Maoist). Laman ng mga balatengga at plakard nila 
ang mga katagang: "Pulang saludo Ka Joma!" Nagpormasyon din ang 
mga mandirigma ng PLGA at taas kamaong pinagpugayan si Ka Joma. 

Nagpahayag din ng pakikiisa ang ibang mga rebolusyonaryo at 
komunistang partido at organisasyon sa Araw ng Paggunita. 

Bago nito, maraming internasyunal na organisasyon na rin ang 
kumilala kay Ka Joma nang siya ay pumanaw. Pinagpugayan siya ng 
maraming organisasyon sa kanyang dakilang mga ambag sa pagsusulong 
ng internasyunal na kilusang komunista at pagtataguyod ng anti- 
imperyalistang kilusan sa buong daigdig. 

Hlaing, ang nanguna sa kudeta. 
Muling ikinulong ng militar si Aung 
San Suu Kyi na noo'y tumatayong 
lider ng sibilyang gubyerno. 

Kahit idaos ang eleksyon, 
pangamba ng marami na gagamitin 
lamang ito ng hunta para gawing 
lehitimo ang paghaharing militar. 
Ito ay dahil hinatulan nito ang 
karibal na si Aung San Suu Kyi ng 
pagkakabilanggo nang hanggang 33 
taon sa mga kasong isinampa ng 
hunta laban sa kanya. Iginawad 
ang mga parusa sa mga lihim at 
maanomalyang paglilitis. 

Sa ilalim ng brutal na huntang 
militar, dumanas ng matinding te- 
rorismo at panggigipit ang mama- 
mayan ng Myanmar. Sa nakaraang 
dalawang taon, halos 3,000 sibilyan 
ang pinatay ng hunta, karamihan 
mga payapang nagpuprotesta. Ma- 
higit 18,000 ang ikinulong dahil sa 
kanilang pagtutol sa kudeta at pag- 
gigiit na ibalik ang halal na mga 
upisyal sa pwesto at ang mga kara- 
patang sibil ng mamamayan. 

Sa kanayunan, laganap ang pag- 
huhulog ng bomba mula sa ere na 
pumaslang pati sa mga bata at ma- 
tatanda. Kabilang sa pinakamatindi 
ang pagbomba ng Tatmadaw sa 
isang eskwelahan noong Setyembre 
2022 na pumatay sa di bababa sa 11 
batang estudyante. Sinundan ito ng 
pagbobomba sa isang konsyierto ng 
katutubong Kachin na pumatay sa 
50 katao at nagsugat sa 70 iba pa. 

Laganap din ang panununog ng 
kabahayan at pagpapalayas ng mga 
komunidad. Libu-libong mamama- 
yan, karamihan mula sa pambansang 
minorya, ang napilitang tumawid sa 
mga hangganan tungo sa Thailand at 
India para magsangtwaryo. 

Sa kabila ng kahindik-hindik na 
paglabag ng hunta sa mga karapa- 
tang-tao at internasyunal na maka- 
taong batas, patuloy itong sinusu- 
portahan ng mga imperyalistang 
korporasyon, kabilang ang dambuha- 
lang kumpanya ng langis na Total. W 


ANG BAYAN 


